**Фондација Темпус – Еразмус+ канцеларија**

Фондација Темпус своје постојање и рад везује за учешће Србије у програмима Европске уније за сарадњу у области образовања од 2000. године наовамо.

Основана је у октобру 2002. године као организација која је пружила оквир за активности канцеларије за Темпус програм модернизације високог образовања; неколико година касније, од 2007. године, почела је да промовише и програм Еразмус Мундус, његове заједничке студијске програме и стипендије за студенте, наставнике и остале запослене на високошколским институцијама, а 2011. године у свој портфолио додала је и Програм за целоживотно учење, којим су обухваћени и предуниверзитетски нивои образовања.

Број институција са којима је сарађивала се ширио – од универзитета и високих школа до основних и средњих школа и организација, државних институција, предузећа и организација цивилног друштва које су активне у области образовања.

Када су крајем 2013. године сва три програма уступила место новом програму Европске уније под називом Еразмус+, Фондација Темпус именована је за канцеларију надлежну за промовисање и праћење спровођења тог програма за пројекте у области образовања.

**Активности**

Рад Фондације Темпус се може сумирати на следећи начин:

* Подршка учешћу Србије у програмима Европске уније који су намењени образовању
* Пружање информације и праћење спровођења Еразмус+ и Темпус пројеката у Србији
* Пружање информација о другим  програмима Европске уније, какви су Еразмус Мундус или централизоване врсте пројеката Програма за целоживотно учење

**Организовање активности које доприносе унапређењу образовних политика и специфичних мера**

Као контакт тачка за неке од европских мрежа, Фондација Темпус организује активности у следећим областима:

Каријерно вођење и мобилност – [Euroguidance](http://www.euroguidance.rs/) мрежа

Реформа високог образовања и промовисање добрих пракси у методологији извођења наставе, признавање диплома, образовање наставника, сарадња са привредом – Стручни тим за реформу високог образовања ([HERE](http://here.ac.rs/) тим)

Прикупљање података о европским образовним системима – [Eurydice](http://eacea.ec.europa.eu/education/eurydice/index_en.php)мрежа

Прикупљање података и подршка потенцијалним и тренутним страним студентима у Србији кроз консултације и преко портала [Study in Serbia](http://erasmusplus.rs/o-nama/aktivnosti/www.studyinserbia.rs)

[eTwinning](http://erasmusplus.rs/evropske-mreze/etwinning/) интернет платформа за сарадњу запослених у школама и предшколским установама.

Средњоевропски програм за размену студената и професора – [CEEPUS](http://erasmusplus.rs/ceepus/)

**Како радимо**

Поред консултација око припреме пројеката са представницима институција и консултација са студентима, специфичне активности Фондације Темпус у претходном периоду биле су:

* 15 великих информативних дана са преко 150 учесника по догађају, као и 91 мањи догађај;
* преко 20 публикација и низ промотивних материјала за све програме;
* 23 тренинга за оне који конкуришу за  Темпус пројекте и 77 информативних догађаја за студенте;
* 168 мониторинг посета пројектима, 260 додатних састанака за мониторинг пројеката и 7 координативних састанака;
* подршка студентима који конкуришу за стипендије кроз више од  830 индивидуалних консултација;
* 22 догађаја Стручног тима за реформу високог образовања (*HERE* тим).

# О програму

**Еразмус Мундус** (*Erasmus Mundus*) представља програм сарадње и мобилности у области високог образовања чији је циљ да побољша квалитет високог образовања у Европи и промовише дијалог и разумевање међу људима и културама кроз сарадњу институција и појединаца из Европске Уније и земаља целог света. Еразмус Мундус програм доприноси развоју људских ресурса и капацитета високошколских установа за међународну сарадњу кроз подстицање мобилности студената, академског и административног особља.

Еразмус Мундус програм је добио име по холандском хуманисти и теологу, Еразму Ротердамском (*Desiderius Erasmus Roterodamus*), који је живео у XV веку и студирао у најбољим школама тог времена. Његови савременици описивали су га као једног од најбоњих студената и научника тадашње Европе. Мундус у називу програма указује на његову глобалну димензију и циљеве.

Европска Унија обезбеђује пуне стипендије за држављане земаља са којима сарађује, а међу њима и Србије, који су примљени на Еразмус Мундус програме за студирање на универзитетима у земљама ЕУ.

Програми који се стипендирају у оквиру Еразмус Мундус програма се деле у две групе:

* Erasmus Mundus Action 1 коју чине заједнички мастер и докторски програми (у оригиналу EMMC - *Erasmus Mundus* *Masters Courses* i EMJD – *Erasmus* *Mundus Joint Doctorates*);
* Erasmus Mundus Action 2 коју чине различите мреже размена (у оригиналу се називају и *partnerships* - партнерства)

**Заједничке мастер програме и докторске програме** организује и изводи више високошколских институција. По завршетку оваквих програма студент добија заједничку, односно двоструку или вишеструку диплому.

Еразмус+ је програм Европске уније који обезбеђује финансирање пројеката за сарадњу у три области:

* образовање,
* млади и
* спорт.

У најширем смислу, програм Еразмус+ у области **образовања** има следеће приоритете:

* унапредити и подржати развој свих нивоа образовања,
* ојачати везе између формалног, неформалног и информалног учења,
* оснажити везу образовања са светом рада,
* створити додатне вредности за европски простор образовања,
* повезати земље чланице у дефинисању образовних политика.

У фокусу програма Еразмус+ је јачање потенцијала **младих** за активно учешће у грађанском друштву, развој лидерских вештина, солидарности и разумевања између култура.

У области **спорта**, приоритет су сарадња и умрежавање спортских организација и подршка пројектима који могу индиректно да допринесу ублажавању друштвених и економских аспеката физичке неактивности.

Еразмус+ промовише признавање и вредновање стечених квалификација у образовању, отворени приступ образовним материјалима, документима и медијским садржајима који настају у финансираним пројектима и шире, као и међународну димензију активности, вишејезичност, једнакоправност и инклузивни приступ образовању.

Еразмус+ ће трајати у периоду од 2014. до 2020. године.

Укупна средства намењена програму за цео период износе 14,7 милијарди евра.

За спровођење програма Еразмус+ надлежне су:

* [Европска комисија](http://ec.europa.eu/programmes/erasmus-plus/index_en.htm)
* [Извршна агенција за програме у области образовања, културе и медија (ЕАCEA)](http://eacea.ec.europa.eu/erasmus-plus_en)
* [Националне агенције у програмским земљама](http://ec.europa.eu/programmes/erasmus-plus/tools/national-agencies/index_en.htm)
* [Националне Еразмус+ канцеларије у партнерским земљама. Фондација Темпус је национална Еразмус+ канцеларија у Србији](https://eacea.ec.europa.eu/erasmus-plus/contacts/national-erasmus-plus-offices_en)

**Делови програма**

Програм Еразмус+ има три кључне активности и два посебна дела (Жан Моне и Спорт). Део програма Еразмус+ су и интернет портали за сарадњу о области образовања и младих, у саставу кључне активности 2. Институције из Србије могу да учествују у одређеним врстама пројеката у сваком од поменутих делова.

* **Кључна активност 1  –** пројекти за мобилност зарад учења и стицања нових вештина (*Key action 1 – learning mobility of individuals*)
* **Кључна активност 2** – пројекти институционалне сарадње за иновативност и размену добрих пракси (*Key Action 2: Cooperation for innovation and the exchange of good practices*)
* **Кључна активност 3** – пројекти за подршку реформи образовних политика (*Key action 3 – Support for policy reform*)

# КА1 – Академске размене

У оквиру кључне активности 1 програма Еразмус+ високошколске институције из Србије могу да пријаве пројекте за размену студената, наставника и административног особља.

Високошколске институције из Србије које желе да учествују у пројектима Еразмус+ за размене не морају да поседују Еразмус повељу.

Студенти и запослени на високошколским институцијама не могу да подносе самосталне пријаве за стипендије за мобилност Европској комисији, агенцијама или канцеларијама Еразмус+ већ треба да се обрате некој од организација или институција које учествују у пројектима и примају подршку из програма Еразмус+.

# КА1 – Еразмус Мундус заједнички мастер програми

У оквиру кључне активности 1 програма Еразмус+ високошколске институције из Србије могу бити партнери у пројектима за креирање заједничких мастер програма са високошколским институцијама из земаља Европске уније.

Кључна активност 1 програма Еразмус+ пружа шансе држављанима Србије да добију стипендије за заједничке мастер студије, под условом да се пријаве за одређене мастер програме чији се списак налази на сајту Извршне агенције EACEA (ранији мастер програми [Еразмус Мундус](http://eacea.ec.europa.eu/erasmus_mundus/results_compendia/selected_projects_action_1_master_courses_en.php))

Студенти и наставно особље не могу да подносе самосталне пријаве за стипендије за мобилност Европској комисији, агенцијама или канцеларијама Еразмус+ већ треба да се обрате некој од организација или институција које учествују у пројектима и примају подршку из програма Еразмус+.

Високошколске институције из Србије које желе да учествују у пројектима Еразмус+ за сада не морају да поседују Еразмус повељу за високо образовање.

**КА2 – Изградња капацитета у високом образовању**

Пројекти изградње капацитета у високом образовању припадају кључној активности 2 и представљају **међународну димензију** програма Еразмус+.

Пројекти овог типа личе на раније Темпус пројекте и задржавају поделу на **заједничке и структурне**, зависно од тога колико се широко постављају њихови циљеви. У средишту пажње су унапређење и **модернизација високог образовања** партнерских земаља Европске уније, у које спада и Србија.

Пројекти за изградњу капацитета у високом образовању обухватају, слично Темпусу,

* могућности унапређења студијских програма,
* модернизацију управљања институцијама високог образовања и
* сарадњу високог образовања са друштвом.

Високошколске институције из Србије могу се пријавити као координатори пројектне пријаве или партнери на пројекту. Све друге врсте институција и организација могу бити партнери на пројектима. Пројектне пријаве подносе се Извршној агенцији (*ЕАCEA*) у Бриселу.

Пројекти за изградњу капацитета могу да имају **додатни део** намењен за организовање **мобилности студената и наставног особља**, на основу међууниверзитетског споразума.

# КА2 – Савези знања

**Савези знања** су пројекти који припадају кључној активности 2 и који подржавају сарадњу **институција високог образовања и предузећа** зарад подршке иновацијама, предузетништву, креативности, запошљивости и мултидисциплинарним студијама.

**Савези знања** могу да обухвате било коју јавну или приватну организацију у програмској земљи или било којој партнерској земљи широм света уколико њихово учешће доноси значајну додатну вредност пројекту.

**Савези знања** треба да обухвате најмање шест независних организација из бар три програмске земље, од којих су бар две високошколске институције и бар два предузећа.

Пријаву за пројекат у име конзорцијума подноси институција из програмске земље Извршној агенцији (ЕАCEA) у Бриселу.

Пријаве се подносе једном годишње. Рок за пријаву у конкурсном року за 2016. годину је 26. фебруар у 12 часова по бриселском времену за пројекте који почињу најраније 1. новембра исте године. Максималан грант Европске уније за двогодишње пројекте износи 700.000 евра, а за трогодишње 1.000.000 евра.

# КА2 – Савези секторских вештина

**Савези секторских вештина** подржавају развој курсева и обука за стручно и професионално образовање и обуке (VET) које образовне институције креирају у сарадњи са послодавцима, у складу са потребама тржишта рада.

Пријаве за **Савезе секторских вештина** подносе програмске земље, а конзорцијум може да обухвати било коју јавну или приватну организацију у програмској земљи или било којој партнерској земљи широм света.

**Савези секторских вештина** треба да имају најмање девет организација из најмање три програмске земље, укључујући две државе чланице ЕУ. Пријаву у име конзорцијума за тај двогодишњи или трогодишњи пројекат подноси институција из програмске земље Извршној агенцији у Бриселу.

Пријаве се подносе једном годишње. Рок за пријаву у конкурсном року за 2015. годину је 26. фебруар у 12 часова по бриселском времену, за пројекте који почињу најраније 1. новембра исте године. Максималан грант Европске уније за двогодишње пројекте износи 700.000 евра, а за трогодишње 1.000.000 евра.

# КА2 – Стратешка партнерства

**Стратешка партнерства** се односе на сарадњу институција у области образовања, обука и младих у програмским земљама, са циљем сарадње, размене искустава и добрих пракси. Организације активне у области образовања, обука и младих, предузећа, државна тела, организације грађанског друштва које су активне у различитим социоекономским секторима могу да сарађују остваривањем стратешких партнерстава и да спроводе иновативне праксе које ће утицати на квалитетније подучавање, обуку, учење, омладински рад, институционалну модернизацију, друштвене иновације.

Еразмус+ омогућује велику флексибилност активности које се могу спровести у пројектима **Стратешка партнерства**, под условом да предлози покажу да активности воде ка остваривању циљева дефинисаних за ту врсту пројеката (постоје стратешка партнерства за високо образовање, за стручно и професионално образовање, школе, организације активне у образовању одраслих и комбинована стратешка партерства).

У стратешким партнерствима могу да учествују (не као подносиоци пријаве, већ само као партнери) и институције из партнерских земаља уколико њихово учешће доноси значајну додатну вредност пројекту.

**Пријава се подноси националној агенцији** земље у којој се налази институција која подноси пријаву до 31. марта 2016. године у 12 часова по бриселском времену за пројекте који почињу од 1. септембра исте године. Та врста пројеката траје две или три године и максимални грант износи 150.000 евра годишње (12.500 евра месечно).

**КА3 – Подршка реформама образовних политика**

Кључна активност 3 програма *Еразмус+* намењена је институцијама које креирају и спроводе јавне политике у области образовања и младих.

Пројекти и активности овог дела програма имају циљ да:

* унапреде квалитет, ефикасност и равноправност образовања, спроведу обуку и раде са младима путем отвореног метода координације (спровођење општих и специфичних препорука које су резултат договора на европском нивоу);
* промовишу међународну сарадњу и размену информација међу доносиоцима одлука да би се унапредили системи, структуре и процеси у образовању;
* допринесу ширењу добре праксе да би доношење одлука у области образовања и младих било засновано на конкретним чињеницама, у складу са Стратешким оквиром за сарадњу у области образовања и обука (*Европа 2020*), Европском стратегијом за младе и одредбама Болоњског и Копенхагенског процеса;
* учине доступним компаративна међународна истраживања и анализе јавних политика у области образовања на европском и националном нивоу да би се лакше пратила њихова успешност;
* подрже активно учешће организација цивилног друштва и невладиних огранизација у спровођењу јавних политика и сл.

Учешће Србије у европској мрежи за подршку каријерном вођењу и саветовања [*Euroguidance*](http://erasmusplus.rs/erazmusplus/delovi-programa/ka3-podrska-reformama-obrazovnih-politika/www.euroguidance.rs)  као и учешће у мрежи [*Eurydice*](http://eacea.ec.europa.eu/education/eurydice/index_en.php) (која пружа информације о образовним системима и политикама у Европи  саставни је део кључне активности 3.

# *Euroguidance*

[Euroguidance](http://euroguidance.eu/) је европска мрежа за подршку каријерном вођењу и саветовању која промовише европску димезију каријерног вођења и пружа релевантне информације о каријерном вођењу и мобилности. Мрежа је успостављена као део Програма за целоживотно учење Европске комисије, а од 2014. године наставила је да постоји као део програма Еразмус+. Своје активности спроводи деловањем националних центара, који постоје у тридесет четири европске државе.

Почетком 2013. године у оквиру Фондације Темпус основан je национални [Euroguidance](http://www.euroguidance.rs) центар Европске мреже за подршку каријерном вођењу и саветовању.

Осим тога што прикупља и објављује информације о резултатима пројеката, иновативним методама и примерима добре праксе у области целоживотног каријерног вођења, мрежа Euroguidance омогућава и размену информација о образовним системима у Европи, о могућностима за међународну мобилност, као и о европским иницијативама и програмима у областима образовања, каријерног вођења и мобилности.

Сарадњом са другим националним центрима, [Euroguidance](http://euroguidance.rs/) центар Србије подржава умрежавање каријерних практичара и саветника из области каријерног вођења и саветовања тако што организује семинаре, тренинге и студијске посете на националном и међународном нивоу.

Један од важних задатака  мреже је и да објављује садржаје о могућностима за образовање на европском порталу – [Ploteus](http://ec.europa.eu/ploteus/) (Portal on Learning Opportunities throughout the European Space), на којем ажурира информације о образовним системима у Европи, трошковима живота, смештају током студија, школаринама и друге корисне информације о мобилности и програмима размене, доступним стипендијама и сл.

Примарни корисници услуга Euroguidance центра су стручњаци из области каријерног вођења и саветовања, међу којима су каријерни саветници – практичари, доносиоци одлука на националном и локалном нивоу, педагози и психолози, наставници и образовне установе које спроводе програме каријерног вођења и саветовања.

Услуге Euroguidance центра могу да користе и сви заинтересовани студенти, ученици, наставници, запослени или незапослени. На тај начин, путем информација које пружа Euroguidance мрежа, могу да пронађу програме образовања или усавршавања у Европи, корисне информације о могућностима каријерног вођења и саветовања у земљи и о образовним системима у другим земљама Европе.

# *Eurydice*

[Eurydice мрежа](https://webgate.ec.europa.eu/fpfis/mwikis/eurydice) пружа информације о образовним системима и политикама у Европи. Мрежу чини 41 националнa јединица са седиштем у 37 земаља које учествују у ЕУ програму Еразмус+ (земље чланице Европске уније, Босна и Херцеговина, Исланд, Лихтенштајн, Црна Гора, Македонија, Норвешка, Турска и [Србија](https://webgate.ec.europa.eu/fpfis/mwikis/eurydice/index.php/Serbia%3AOverview)). Радом мреже координира Извршна агенција Европске комисије за спровођење програма Европске уније из области образовања, културе и медија.

Путем Eurydice мреже прикупљају се **подаци** о томе како су питања значајна за систем образовања регулисана у различитим земљама Европе. На основу прикупљених података, Мрежа издаје бројне **публикације** (тематски извештаји, серије “Подаци и бројеви”, серије кључних података и компаративне студије). Све објављене публикације доступне су на енглеском језику на сајту [Eurydice мреже](https://webgate.ec.europa.eu/fpfis/mwikis/eurydice/index.php?title=Publications) и на [*EU Bookshop*](http://bookshop.europa.eu/en/eacea-education-audiovisual-and-culture-executive-agency-cbLvYKABst3tgAAAEjFYcY4e5K/), док публикације преведене на српски језик можете погледати [овде](http://erasmusplus.rs/evropske-mreze/eurydice/publikacije/).

Осим публикација, преко Eurydice мреже можете приступити свеобухватним **описима образовних система** држава које су део мреже, и то одабиром прегледа [државе](https://webgate.ec.europa.eu/fpfis/mwikis/eurydice/index.php/Countries) или [теме](https://webgate.ec.europa.eu/fpfis/mwikis/eurydice/index.php/Topics). Све информације су доступне на енглеском језику, а у појединим случајевима и на другим европским језицима.

**Жан Моне**

**Жан Моне** пројекти у оквиру програма Еразмус+ имају циљ да промовишу изврсност у настави и истраживању за области студија Европске уније широм света.

Студије Европске уније обухватају студије Европе у целини, са посебним нагласком на процесу европских интеграција, при чему узимају у обзир спољашње и унутрашње аспекте. Оне се такође баве улогом Европске уније у глобализованом свету и у промовисању активног европског грађанства и дијалога између људи и култура.

Жан Моне пројектима подстиче се дијалог између академског света и креатора европских политика.

Према званичном Водичу програма Еразмус+, кључне области које могу бити обухваћене Жан Моне активностима су:

* регионалне компаративне ЕУ студије,
* ЕУ студије комуникационих и информационих технологија,
* економске ЕУ студије,
* ЕУ студије историје,
* ЕУ студије интеркултуралног дијалога,
* интердисциплинарне ЕУ студије,
* ЕУ студије међународних односа и дипломатије,
* ЕУ студије права и
* политичке и административне ЕУ студије.

Друге области, попут социологије, филозофије, религије, географије, књижевности, уметности, природних наука, заштите животне средине, глобалних студија и друге, могу се наћи у Жан Моне пројектима када укључују наставу или истраживање о ЕУ или када доприносе европеизацији наставних планова.

Пројекти се деле на:

* Жан Моне модуле,
* Жан Моне катедре,
* Жан Моне центре изузетности,
* Жан Моне  подршку институцијама и асоцијацијама,
* Жан Моне мреже (дебата са академским светом) и
* Жан Моне пројекте за дебату са академским светом*.*

Жан Моне пројекти могу да обухвате организацију курсева, истраживања, конференција и публикација у области студија Европске уније.

Институције из Србије могу да учествују у свим врстама пројеката као и институције из целог света. Жан Моне је једини део програма Еразмус+ у оквиру којег је могуће имати унилатералне, односно пројекте који се одвијају на само једној институцији.

**Пројекти мобилности за област високог образовања**

Ови пројекти се називају и *пројекти за међу-народну кредитну мобилност* и засновани суна принципима академских размена успо-стављеним у ранијим фазама у Еразмусу, познатом програму Европске уније. Пријаве за пројекте, са унапред дефинисаним бројем мобилности, подносе високошколске институције из програмских земаљасвојим националним агенцијама. Пројекти имајубилатерални карактер – размене се дешавају између две земље – једне програмске и једне партнерске.

Размене се заснивају на уговору измеђувисокошколских институција. Уговором седефинишу правила у вези са признавањемстудијских периода, као и принципи, захтеви ипрактични детаљи слања и пријема студената изапослених на високошколским институцијама.Високошколске институције из Србије треба да имају увиду да је формулар уговора за програмске земље сличан,али не и исти као формулар намењен пројектима размене сапартнерским земљама. Уговор који треба користити за пријавеса високошколским институцијама из Србије зове се: *Inter-institutional agreement 2014-20 between Programme Countries and Partner Countries*.

Такође, треба имати у виду да се уговор увек потписује на нивоу универзитета и да он подразумева могућност размене за све факултете, зависно од тога које студијске програме нуди програмска земља.

**Шта**

|  |  |
| --- | --- |
| Шта може да се финансира? | * Мобилност студената (академска размена

на свим нивоима студија)* Мобилност наставног особља са циљем

извођења наставе и усавршавања* Мобилност ненаставног особља са циљемусавршавања
 |
| Минимум конзорцијума | Једна високошколска институција илинационални конзорцијум за мобилност изпрограмске земље и једна високошколскаинституција из партнерске земље |
| Трајање пројекта | 16 до 24 месеца |
| Напомене | У пројектној пријави је наведен самоподносилац пријаве из програмскеземље, али се у делу у којем се објашњаваспровођење пројекта наводи и институ-ција(е) из партнерске земље (нпр. Србија)која прима и (или) шаље студенте наразмену. |

**Колико траје период мобилности у оквиру Еразмус+ кредитне мобилности?**

За студенте, ова мобилност подразумева боравак и студирање у трајању од једног или два семестра, у оквиру којег се слушају предавања и полажу испити који ће бити признати по повратку на матичну институцију у Србији.

 **Какве су стипендије за ту врсту мобилности и шта је њима обухваћено?**

Ове стипендије подразумевају аутоматски покривене све трошкове школарине, обезбеђују износе за плаћање путних трошкова, а често подразумевају и покривено здравстено осигурање. Уз то, подразумевају и износ стипендије који је намењен за покривање трошкова живота. Стипендије за покривање трошкова живота студенти добијају на месечном нивоу, а износи зависе од земље у којој се мобилност реализује и дати су у следећој табели:

|  |  |
| --- | --- |
| **Земље у којима се мобилност реализује** | **месечни износ стипендије** |
| Данска, Ирска, Француска, Италија, Аустрија, Финска, Шведска, Уједињено Краљевство, Лихтенштајн, Норвешка | 850 € |
| Белгија, Чешка, Немачка, Грчка, Шпанија, Хрватска, Кипар, Луксембург, Холандија, Португал, Словенија, Исланд, Турска | 800 € |
| Бугарска, Естонија, Летонија, Литванија, Мађарска, Малта, Пољска, Румунија, Словачка, Македонија | 750 € |

**Услови за пријаву**

Неопходно је да кандидат буде уписан на високошколској институцији која има потписан споразум са другом високошколском институцијом на којој ће се мобилност реализовати. Уз то, неопходно је да је студент завршио прву годину основних студија пре пријављивања. Сви остали евентуални услови дефинишу се самим конкурсом који објављују високошколске институције и путем којег се студенти пријављују за мобилност.

**На којим високошколским институцијама се може реализовати Еразмус+ мобилност?**

Мобилност у оквиру Еразмус+ програма реализује се искључиво на оним институцијама са којима високошколска институција студента у Србији има потписан Еразмус+ уговор. Списак тих институција најбоље је проверити са особом задуженом за међународну сарадњу матичног факултета студента или у Канцеларији за међународну сарадњу матичног универзитета.

**Начин пријаве**

Пријаве за Еразмус+ мобилности врше се путем јавних конкурса које расписују високошколске установе у Србији и који би требало да буду доступни на сајтовима тих установа (пре свега на сајтовима универзитета и високих школа, а понекад и на сајтовима појединачних факултета). У конкурсу се увек дефинишу најважније ставке и услови за понуђену мобилност. На првом месту је увек истакнуто коме је намењен конкурс (студентима или особљу или и једнима и другима) и за који ниво (годину) студија су размене предвиђене, а затим се дефинишу трајање периода мобилности, потребна документација, рок за пријаву, критеријуми за одабир кандидата и сл.

**Конкурсни рокови**

Сваки конкурс за Еразмус+ мобилност дефинише и конкурсни рок у којем је неопходно предати назначену документацију. Очекује се да се конкурси углавном расписују један семестар или једну школску годину пре него што ће се мобилност реализовати, па је препоручљиво на време планирати и пратити информације на сајтовима високошколских институција.
У наредном периоду се очекује све више отворених позива за што већи број мобилности које ће се реализовати на неком од универзитета из партнерских земаља Еразмус+ програма.

**Која су најчешће потребна документа?**

У тексту конкурса за Еразмус+ мобилности увек је назначен тачан списак потребне документације.

Најчешће тражена документа су:

• ЦВ,
• мотивационо писмо,
• писма препоруке (назначен је тачан број),
• диплома (уверење о дипломирању),
• транскрипт оцена,
• сертификат о познавању језика извођења наставе (често енглески; ипак, за размену на нивоу основних студија неретко се настава изводи на језику државе у којој се универзитет налази, те је потребан сертификат о познавању тог језика);
• уговор о учењу (learning agreement) – потписан од студента и обе високошколске институције, у којем се дефинишу предмети које ће студент на размени слушати и полагати и који ће му бити признати по повратку на матичну институцију у Србији;
• план истраживања (research plan) – важи за студенте докторских студија, уколико се на мобилности не слушају предавања, већ реализује истраживачка активност.

# Еразмус Мундус мреже за размену

У оквиру Еразмус Мундуса, програма Европске уније из области образовања који је претходио програму Еразмус+, формирана су партнерства, тзв. мреже за размену, које омогућавају размену студената на свим нивоима студија (основне, мастер, докторске, постдокторске) и наставног и административног особља између универзитета програмских земаља и универзитета из земаља Западног Балкана. Оне омогућавају двосмерну размену студената на институцијама које чине дату мрежу – одабрани студенти са универзитета земаља Западног Балкана одлазе на универзитете из земаља Европске уније и обрнуто.

Мреже за размену које су и даље активне и расписују конкурсе су [EUROWEB+](http://www.mrtc.mdh.se/eurowebplus/), [SUNBEAM](http://www.sunbeam.univpm.it/EN/home), [GREEN-TECH-WB](http://green-tech-wb.uvigo.es/) и [ERAWEB](http://erasmus-westernbalkans.eu/). За студентску размену путем тих мрежа могу се пријавити студенти универзитета у Београду, Новом Саду, Нишу и Крагујевцу, као и Универзитета уметности и то према следећем могућностима:

|  |  |
| --- | --- |
| **Универзитет студента** | **Мрежа путем које се** **може ићи на размену** |
| Универзитет у Београду | EUROWEB+, ERAWEB |
| Универзитет у Новом Саду | EUROWEB+, SUNBEAM |
| Универзитет у Нишу | EUROWEB+, GREEN-TECH-WB, ERAWEB |
| Универзитет у Крагујевцу | GREEN-TECH-WB |
| Универзитет уметности | SUNBEAM |

Стипендије су могуће искључиво за размене које се реализују на оним универзитетима који су партнери у оквиру мреже, а на сајту сваке од њих потребно је проверити које су студијске области доступне на свакој од партнерских институција.

**Колико траје период мобилности у оквиру Еразмус Мундус мрежа?**

За студенте, ова мобилност подразумева боравак и студирање у трајању од једног или два семестра, у оквиру којег се слушају предавања и полажу испити који ће бити признати по повратку на матичну институцију у Србији.

**Какве су стипендије за ту врсту мобилности и шта је њима обухваћено?**

Уз покривене путне трошкове и обезбеђено здравствено осигурање, стипендија подразумева аутоматски покривене трошкове школарине и месечни износ намењен за покривање трошкова живота у износу од:
• 1.000 евра (размена на основним и мастер студијама),
• 1.500 евра (размена докторанада) или
• 1.800 евра (размена постдокторанада).

**Услови за пријаву**

За размену се могу пријавити студенти (запослени) високошколске институције из Србије која чини део дате мреже која омогућава мобилност. Уз то, кандидат мора бити држављанин Републике Србије који у претходних пет година (до дана пријављивања за стипендију) није провео 12 месеци или више у некој од земаља Европске уније на школовању, пракси или слично.

**Информисање и пријављивање у шест корака**

1. **Информиши се на сајту саме мреже о томе које су студијске области доступне на сваком од универзитета који чини дату мрежу.**

На сајту саме мреже за размену треба да погледаш академску понуду сваког од партнерских универзитета из земаља Европске уније који је партнер на тој мрежи. То значи да су студентима из Србије који планирају да конкуришу за мобилност путем дате мреже на располагању само области које су ту истакнуте као део академске понуде тог универзитета.

1. **Одреди којој циљној групи припадаш.**

Када се пријављујеш за мобилност у оквиру Еразмус Мундус мрежа за размену, можеш припадати циљној групи 1 или циљној групи 3. Уколико студираш на неком од универзитета који је укључен у одговарајућу мрежу у тренутку пријављивања, припадаш циљној групи 1. За циљну групу 3, уз услов за циљну групу 1, треба да се налазиш у некој специфичној ситуацији и да имаш доказив статус избеглице, интерно расељеног лица, или да си био жртва неоправдане дискриминације током студирања и сл.

1. **На сајту мреже пронађи информације о потребној документацији и конкурсним роковима**
2. **Консултуј се са академским координатором свог матичног универзитета о избору предмета које ћеш слушати на размени.**

Како се пријављујеш за мобилност ради слушања предмета и полагања испита, конкурсна документација обавезно садржи и документ под називом *Learning agreement*, који ћеш попунити већ у фази пријављивања. У тај документ сам уписујеш предмете које ћеш слушати на мобилности, те је неопходно да се при њиховом избору консултујеш са академским координатором на свом факултету (продекан за наставу, шеф катедере, а у појединим случајевима и сам предметни професор). Тај уговор је основ за признавање испита по повратку на матични факултет, те је зато неоходно да се на време консултујеш са правим особама на твом факултету о избору предмета које ћеш слушати и полагати.

1. **Уколико имаш конкретне недоумице или твој случај донекле одступа од оног који је описан на сајту, слободно се имејлом обрати контакт особи за дату мрежу.**

Њен контакт ћеш такође пронаћи на сајту саме мреже, а и сваки од универзитета има истакнут имејл своје контакт особе, којој се можеш обратити уколико имаш неко питање у вези са програмом, студијском облашћу или доступним предметима.

1. **Пријави се онлајн, креирањем налога и достављањем тражене документације.**

Документација се увек прилаже онлајн, креирањем налога на сајту саме мреже.

**Конкурсни рокови**

Свака мрежа за размену има свој конкурсни рок, те је тачан датум неопходно проверити на њеном сајту. Оквирно се рокови отварају децембру, а затварају у фебруару или марту.

**Која су најчешће потребна документа?**

На сајту саме мреже за размену увек је назначен тачан списак потребне документације. Најчешће тражена документа су:
• ЦВ,
• мотивационо писмо,
• писма препоруке (назначен је тачан број),
• диплома (уверење о дипломирању),
• транскрипт оцена,
• сертификат о познавању језика извођења наставе (често енглески; ипак, за размену на нивоу основних студија неретко се настава изводи на језику државе у којој се универзитет налази, те је потребан сертификат о познавању тог језика);
• уговор о учењу (learning agreement) – потписан од студента и обе високошколске институције, у којем се дефинишу предмети које ће студент на размени слушати и полагати и који ће му бити признати по повратку на матичну институцију у Србији;
• план истраживања (research plan) – важи за студенте докторских студија, уколико се на мобилности не слушају предавања, већ реализује истраживачка активност.

**Еразмус+ мобилност**

Мобилности у оквиру Еразмус+ програма функционишу по принципу билатералности. То практично значи да се високошколска институција из Србије и неки универзитет из партнерске земље повежу посебним уговором и на тај начин омогуће и осигурају међусобне размене својих студената, али и особља запосленог на тим институцијама. Осим што се омогућава мобилност, тим уговором се дефинишу и области, квоте за мобилност, сва права и обавезе обе институције, као и положај студената и особља током трајања размене. Важно је нагласити да свака високошколска институција из Србије може да потпише више таквих уговора о сарадњи са различитим универзитетима партнерских земаља, што значи да запослени на високошколским институцијама имају више прилика и већу могућност избора у остваривању мобилности.

Земље које учествују у Еразмус+ програму деле се на програмске (programme countries)  и партнерске (partner countries). У програмске земље спадају земље Европске уније, Исланд, Норвешка, Луксембург, Македонија и Турска, а у партнерске земље све остале земље којима је отворено учешће у програму. Србија је тренутно партнерска земља, као део региона Западног Балкана.

**Колико траје период мобилности у оквиру Еразмус+ кредитне мобилности?**

**За наставно и административно особље** боравци су могући у периоду од пет дана до два месеца, а њихова сврха је учествовање у настави, реализација предавачких активности или професионално усавршавање.

**Какве су стипендије за ту врсту мобилности и шта је њима обухваћено?**

Ове стипендије обезбеђују износе за плаћање путних трошкова, а често подразумевају и покривено здравстено осигурање. Уз то, подразумевају и износ стипендије који је намењен за покривање трошкова живота. За наставно и административно особље износи су предвиђени на дневном нивоу и такође варирају зависно од земље у којој се реализује мобилност. Дневни износи дати у табели се у целини исплаћују за боравке до 15 дана, а ако боравак траје дуже, од 15. па до 60. дана, колики је максимум боравка, предвиђен је дневни износ од 70% износа датог у табели која следи.

|  |  |
| --- | --- |
| **Земље у којима се мобилност реализује** | **Износи на дневном нивоу** |
| Данска, Ирска, Холандија, Шведска, Уједињено Краљевство | 160 € |
| Белгија, Бугарска, Чешка, Грчка, Француска, Италија, Кипар, Луксембург, Мађарска, Аустрија, Пољска, Румунија, Финска, Исланд, Лихтенштајн, Норвешка, Турска | 140 € |
| Немачка, Шпанија, Летонија, Малта, Португал, Словачка, Македонија | 120 € |
| Естонија, Хрватска, Литванија, Словенија | 100 € |

Износи предвиђени за покривање путних трошкова такође су унапред одређени и варирају зависно од растојања од места боравка до места где ће се мобилност реализовати. Растојање се рачуна искључиво према [калкулатору раздаљине који користи Европска комисија](http://ec.europa.eu/programmes/erasmus-plus/tools/distance_en.htm), и то посматрајући раздаљину у једном смеру, а одговарајући износ дат у табели предвиђен је за покривање трошкова повратне карте:

|  |  |
| --- | --- |
| **растојање у километрима****(у једном смеру)** | **износ по учеснику****(за повратну карту)** |
| 100-499 | 180 € |
| 500-1.999 | 275 € |
| 2.000-2.999 | 360 € |
| 3.000-3.999 | 530 € |
| 4.000-7.999 | 820 € |
| 8.000 и више | 1.100 € |

**Услови за пријаву**

Неопходно је да кандидат буде запослен на високошколској институцији која има потписан споразум са другом високошколском институцијом на којој ће се мобилност реализовати. Сви остали евентуални услови дефинишу се самим конкурсом који објављују високошколске институције и путем којег се наставно и/или административно особље пријављују за мобилност.

**На којим високошколским институцијама се може реализовати Еразмус+ мобилност?**

Мобилност у оквиру Еразмус+ програма реализује се искључиво на оним институцијама са којима високошколска институција запосленог у Србији има потписан Еразмус+ уговор. Списак тих институција најбоље је проверити са особом задуженом за међународну сарадњу матичног факултета запосленог или у Канцеларији за међународну сарадњу матичног универзитета.

**Начин пријаве**

Пријаве за Еразмус+ мобилности врше се путем јавних конкурса које расписују високошколске установе у Србији и који би требало да буду доступни на сајтовима тих установа (пре свега на сајтовима универзитета и високих школа, а понекад и на сајтовима појединачних факултета). У конкурсу се увек дефинишу најважније ставке и услови за понуђену мобилност. На првом месту је увек истакнуто коме је намењен конкурс (студентима или особљу или и једнима и другима), а затим се дефинишу трајање периода мобилности, потребна документација, рок за пријаву, критеријуми за одабир кандидата и сл.

**Конкурсни рокови**

Сваки конкурс за Еразмус+ мобилност дефинише и конкурсни рок у којем је неопходно предати назначену документацију. Очекује се да се конкурси углавном расписују један семестар или једну школску годину пре него што ће се мобилност реализовати, па је препоручљиво на време планирати и пратити информације на сајтовима високошколских институција.
У наредном периоду се очекује све више отворених позива за што већи број мобилности које ће се реализовати на неком од универзитета из партнерских земаља Еразмус+ програма.

**Која су најчешће потребна документа?**

У тексту конкурса за Еразмус+ мобилности увек је назначен тачан списак потребне документације. Најчешће тражена документа су:

* радна биографија,
* мотивационо писмо,
* прихватно писмо универзитета на коме се мобилност реализује,
* предлог плана активности које би се реализовале током боравка на партнерском универзитету (*activity plan*),
* доказ о познавању језика (најчешће енглески, понекад и/или језик земље у којој се мобилност реализује).

# Еразмус Мундус мреже за мобилност

У оквиру Еразмус Мундуса, програма Европске уније из области образовања који је претходио програму Еразмус+, формирана су партнерства, тзв. мреже за размену, које омогућавају размену студената на свим нивоима студија (основне, мастер, докторске, постдокторске), као и мобилност наставног и административног особља између универзитета програмских земаља и универзитета из земаља Западног Балкана. Оне омогућавају двосмерну размену студената и запослених на институцијама које учествују у овим мрежама.

Мреже за размену које су и даље активне и расписују конкурсе су [EUROWEB+](http://www.mrtc.mdh.se/eurowebplus/), [SUNBEAM](http://www.sunbeam.univpm.it/EN/home), [GREEN-TECH-WB](http://green-tech-wb.uvigo.es/) и [ERAWEB](http://erasmus-westernbalkans.eu/). На сајту сваке од њих можете погледати партнерске институције које у њима учествују.

**Колико траје период мобилности у оквиру *Еразмус Мундус* мрежа?**

За наставно и административно особље боравци су у дужини од један до три месеца, а њихова сврха је учествовање у настави, реализација предавачких активности или професионално усавршавање.

**Какве су стипендије за ту врсту мобилности и шта је њима обухваћено?**

Уз покривене путне трошкове и обезбеђено здравствено осигурање, стипендија подразумева 2.500 евра на месечном нивоу.

**Услови за пријаву**

За мобилност се могу пријавити запослени високошколских институција из Србије.

**Информисање и пријављивање у четири корака**

1. **На сајту мреже потражите информације о партнерским институцијама које у њој учествују.**
2. **Одредите којој циљној групи припадате.**

Ако сте запоселни на институцији која је партнер у оквиру мреже за размену, конкуришете у оквиру циљне групе 1. Уколико то није случај, можете се за стипендиран боравак пријавити у оквиру циљне групе 2, која подразумева да сте запослени на некој од високошколских институција која није партнер на датој мрежи за размену.

1. **На сајту мреже пронађите информације о потребној документацији и конкурсним роковима.**
2. **Пријавите се онлајн, креирањем налога и достављањем тражене документације.**Документација се увек прилаже онлајн, креирањем налога на сајту саме мреже.

**Конкурсни рокови**

Свака мрежа за размену има свој конкурсни рок, те је тачан датум неопходно проверити на њеном сајту. Оквирно се рокови отварају децембру, а затварају у фебруару или марту.

**Која су најчешће потребна документа?**

На сајту саме мреже за размену у оквиру *Еразмус Мундус* програма увек је назначен тачан списак потребне документације, а најчешће тражена документа су:

* радна биографија,
* мотивационо писмо,
* прихватно писмо универзитета на коме се мобилност реализује,
* предлог плана активности које би се реализовале током боравка на партнерском универзитету (*activity plan*),
* доказ о познавању језика (најчешће енглески, понекад и/или језик земље у којој се мобилност реализује).

# ЕМ заједнички мастер програми – студијски боравци професора

Еразмус+ програм омогућава финансијску подршку за извођење наставе или истраживачког рада у оквиру неког од преко сто Еразмус Мундус заједничких мастер програма.

Професори, асистенти или сарадници у настави могу конкурисати за стипендију (највише до три месеца) за извођење наставе или истраживачког рада на једном од понуђених Еразмус Мундус заједничких мастер програма. За информације о начину конкурисања, роковима и сл. посетите веб-сајтове одговарајућих програма.

Списак свих Еразмус Мундус заједничких мастер програма налази се на [сајту Извршне агенције](https://eacea.ec.europa.eu/erasmus-plus/library/scholarships-catalogue_en). Уз списак, доступан је и кратак опис сваког програма, подаци о контакт особи и сајт на коме је могуће пронаћи све информације о наведеном програму, начину конкурисања, роковима и остале битне информације.

**Еразмус Мундус заједнички мастер програми**

Јединствени и специфични, ови програми су замишљени као интердисциплинарни програми који подстичу сарадњу и заједнички рад високошколских институција из Европе, којима се неретко прикључују и институције и организације из целог света. Настава на овим програмима организује се на више високошколских институција из различитих европских држава и програми воде добијању заједничке односно двоструке или вишеструке дипломе.

Иако су формално настали у оквиру *Еразмус Мундус* програма, због чега су у називу и задржали то име, ови програми налазе се у оквиру актуелног *Еразмус+* програма.

**Како изгледа студирање на једном заједничком мастер програму?**

Mастери најчешће трају две године и изводе се на најмање две, а обично три различите институције које чине конзорцијум програма, од којих је једна и координатор. То за студенте практично значи промену државе и универзитета најмање једном током трајања програма, а обично се сваки семестар изводи на другом универзитету.

Конзорцијум подразумева скуп универзитета који су формирали заједнички мастер програм и учествују у његовом извођењу.

Институција-координатор је универзитет којем су у оквиру конзорцијума поверене неке административне и менаџерске дужности које немају други чланови конзорцијума. Тако ће у фази пријаве координатор бити тај коме ће се слати пријаве за Еразмус+ стипендије.

**Каква је стипендија и шта је њоме обухваћено?**

Стипендија за заједничке мастер програме укључује месечни износ стипендије који студент добија током трајања студија у висини од 1.000 евра, накнаду за трошкове превоза и пресељења, плаћену школарину (износ школарине се директно уплаћује институцијама које учествују у извођењу студијског програма) и здравствено осигурање током студија.

**Шта подразумева двострука, а шта вишеструка или заједничка диплома која се стиче након оваквог мастер програма?**

Двострука/вишеструка или заједничка диплома јесте диплома коју студент добија по завршетку студијског програма. Заједничку диплому издају најмање две високошколске установе на једном обрасцу.

Правила програма подразумевају да студент који је уписан на неки од заједничких студијских програма мора да студира на најмање две институције, што значи да ће по завршетку студија добити најмање двоструку диплому, а ако је студирао на више од две институције – вишеструку диплому.

Разлика између заједничке и двоструке/вишеструке дипломе је та што је заједничка диплома једна диплома, потписана од свих високошколских институција на којима је студент студирао у оквиру заједничког програма, а у случају двоструке/вишеструке дипломе, свака институција студенту издаје посебну диплому коју признају друге високошколске институције у конзорцијуму.

**Услови за пријаву**

За стипендију се могу пријавити држављани Републике Србије који у последњих пет година (рачунајући до дана пријављивања за стипендију) нису живели или боравили у некој од земаља Европске уније на школовању или пракси дуже од 12 месеци. Уз то, потребно је да је студент завршио или да завршава одговарајуће основне студије и да има најмање 180 ЕСПБ. У одређеним случајевима је неопходно да студент има остварених 240 ЕСПБ, али је то увек назначено на сајту датог мастер програма.

**Информисање и пријављивање у четири корака**

1. **На списку од** [**преко 100 програма из различитих области**](https://eacea.ec.europa.eu/erasmus-plus/library/scholarships-catalogue_en)**пронађи оне које тебе занимају.**[Списак је доступан на сајту Извршне агенције (ЕАЦЕА)](https://eacea.ec.europa.eu/erasmus-plus/library/scholarships-catalogue_en). Дати су кратак опис сваког програма, подаци о контакт особи и сајт на коме је могуће пронаћи све информације о конкретном програму, начину конкурисања и роковима,као и остале битне информације.
2. **На сајту сваког појединачног програма провери све информације о програму, потребној документацији и условима за пријављивање.**
3. **Уколико имаш конкретних недоумица или твој случај донекле одступа од оног који је описан у конкурсу, слободно се имејлом обрати контакт особи са институције која је координатор.**Његове контакт податке можеш пронаћи у пдф документу са основним информацијама о програму на листи свих програма са сајта Извршне агенције или у делу са контакт информацијама на сајту самог програма.
4. **Пријави се онлајн, креирањем налога и достављањем тражене документације.**Документација се увек прилаже онлајн, с тим што је у одређеним случајевима неопходно доставити одређена документа поштом.

**Конкурсни рокови**

Сваки програм са листе заједничких мастер програма има сопствени рок за подношење документације и неопходно га је проверити на сајту самог програма. За већину појединачних програма рокови углавном почињу у септембру или октобру и завршавају се у децембру или јануару.

**Како се додељују стипендије?**

Одлуку о прихватању студената на неки од Еразмус Мундус заједничких мастер програма доноси конзорцијум програма. Коначну одлуку о расподели стипендија, на основу ранг листа, доноси Европска комисија. Постоји могућност да студент који се пријавио за заједнички мастер програм буде прихваћен на студијски програм, а да притом не добије и Е+ стипендију.

Сваки студент се може пријавити на највише три таква програма у једном конкурсном року, а ако буде прихваћен на више програма, мора се одлучити за један. Уколико неко од изабраних кандидата одустане, стипендија се додељује првом следећем најбоље рангираном кандидату са резервне листе.

**Важне напомене**

* Од студента се може тражити и објашњење докумената које прилаже – на пример, ако студент није студирао према болоњском систему, од њега се може тражити да приложи документ који показује колико ЕСПБ поена вреди његова диплома. Такав документ издаје факултет на којем је студент дипломирао.
* Мада не треба рачунати на ту могућност, координатори програма су у одређеном броју случајева вољни да дозволе накнадно достављање одређеног дела конкурсне документације. То се пре свега односи на диплому или уверење о завршеним основним студијама, које студент свакако неће имати у тренутку пријављивања ако је на завршној години или је апсолвент, као и на сертификате о знању језика на којем се настава изводи (најчешће енглески). Уколико студент у тренутку пријављивања не поседује сва потребна документа, треба да контактира са особом која је одговорна за административна питања на одређеном програму (*contact person*), да изложи своју ситуацију и пита да ли може и под којим условима накнадно да достави део тражене документације.

**Која су најчешће потребна документа?**

На сајту самог заједничког програма увек је назначен тачан списак потребне документације, а најчешће тражена документа су:

* ЦВ,
* мотивационо писмо,
* писма препоруке (назначен је тачан број),
* диплома (уверење) о дипломирању,
* транскрипт оцена,
* званични сертификат о познавању језика извођења наставе на програму (најчешће енглески, тражени ниво Б2-Ц1 и сертификати: IELTS, TOEFL, CAE, CPE).

# Еразмус Мундус мреже – целокупне студије

У програму Еразмус Мундус, који је претходио програму Еразмус+, формиране су тзв. мреже за размену између универзитета из програмских земаља и универзитета из земаља Западног Балкана. Оне пре свега омогућавају двосмерну размену студената (одабрани студенти са Западног Балкана одлазе на универзитете земаља Европске уније, а један број студената из ЕУ долази на универзитете у земљама Западног Балкана), али постоји и могућност доделе мањег броја стипендија за целе мастер студије. Такве мастер студије реализују се на једном од европских универзитета који је део дате мреже и омогућавају стицање дипломе тог универзитета.

Мреже за размену које су и даље активне и расписују конкурсе за размене, али и за комплетне мастер студије су [EUROWEB+](http://www.mrtc.mdh.se/eurowebplus/),  [SUNBEAM](http://www.sunbeam.univpm.it/EN/home),[GREEN-TECH-WB](http://green-tech-wb.uvigo.es/) и [ERAWEB](http://erasmus-westernbalkans.eu/). На сајту сваке од ових мрежа потребно је проверити на којим тачно партнерским институцијама је могуће реализовати мастер студије, као и које студијске области су доступне на свакој од њих.

**Каква је стипендија и шта је њоме обухваћено?**

Трошкови школарине су покривени, а стипендија укључује месечни износ намењен за покривање трошкова живота у висини од 1.000 евра, затим накнаду за путне трошкове и обезбеђено здравствено осигурање током студија.

**Услови за пријаву**

За стипендију се могу пријавити држављани Републике Србије који у последњих пет година (рачунајући до дана пријављивања за стипендију) нису живели или боравили у некој од земаља Европске уније на школовању или пракси дуже од 12 месеци. Уз то, потребно је да је студент завршио или  да завршава одговарајуће основне студије – за стечених 180 ЕСПБ бодова на основним студијама неопходно је да мастер буде двогодишњи, а ако студент има остварених 240 ЕСПБ бодова, може изабрати и једногодишњи мастер програм.

**Информисање и пријављивање у пет корака**

1. **Информиши се на сајту саме мреже о томе које су студијске области доступне за мастер студије на сваком од универзитета који чини дату мрежу.**На сајту саме мреже за размену треба да погледаш академску понуду сваког од универзитета из земаља Европске уније који је партнер у тој мрежи. То значи да су студентима из Србије који планирају да конкуришу за мастер студије путем дате мреже на располагању само области које су ту истакнуте као део академске понуде тог универзитета.
2. **Одреди којој циљној групи припадаш.**Када се пријављујеш за целе мастер студије у оквиру *Еразмус Мундус* мрежа за размену, можеш припадати једној од три циљне групе. Уколико у тренутку пријваљивања за стипендију завршаваш своје основне студије на неком од универзитета који је партнер на датој мрежи, припадаш циљној групи 1. Уколико у тренутку пријављивања за стипендију завршаваш основне студије на универзитету који није укључен у дату мрежу или си студије већ завршио/ла, припадаш циљној групи 2. За циљну групу 3 није важно да ли у тренутку пријваљивања студираш или не, потребан је једино услов да се налазиш у некој специфичној ситуацији и да имаш доказив статус избеглице, интерно расељеног лица, да си био жртва неоправдане дискриминације у току студирања и сл.
3. **На сајту мреже пронађи информације о потребној документацији и конкурсним роковима.**
4. **Уколико имаш конкретних недоумица или твој случај донекле одступа од оног који је описан на сајту, слободно се имејлом обрати контакт особи за дату мрежу.**Њен контакт ћеш пронаћи на сајту саме мреже, а и сваки од универзитета има истакнут имејл своје контакт особе којој се можеш обратити ако имаш неко питање у вези са програмом и студијском облашћу.
5. **Пријави се онлајн, креирањем налога и достављањем тражене документације.**Документација се увек прилаже онлајн, креирањем налога на сајту саме мреже.

**Конкурсни рокови**

Свака мрежа има јединствен конкурсни рок, те је неопходно проверити тачан датум на њеном сајту. Рокови се углавном отварају у децембру, а затварају у фебруару или марту.

**Која су најчешће потребна документа?**

На сајту саме мреже за размену увек је назначен тачан списак потребне документације, а најчешће тражена документа су:

* ЦВ,
* мотивационо писмо,
* писма препоруке (назначен је тачан број),
* диплома (уверење) о дипломирању,
* транскрипт оцена,
* званични сертификат о познавању језика извођења наставе на програму (најчешће енглески, тражени ниво Б2-Ц1 и сертификати: IELTS, TOEFL, CAE, CPE).

**Еразмус Мундус заједнички докторски програми**

* Попут *Еразмус Мундус* заједничких мастер програма, и заједнички доскторски програми су интердисциплинарни и настава на овим програмима организује се на више високошколских институција из различитих европских држава. Програми воде добијању заједничке, односно вишеструке дипломе.

**Како изгледа студирање на једном заједничком докторском програму?**

Ови програми најчешће трају три године и изводе се на више различитих институција које чине конзорцијум програма, од којих је једна и координатор. То за студенте практично значи промену државе и универзитета најмање једном током трајања програма.

Конзорцијум подразумева скуп универзитета који су формирали заједнички мастер програм и учествују у његовом извођењу.

Институција-координатор је универзитет којем су у оквиру конзорцијума поверене неке административне и менаџерске дужности које немају други чланови конзорцијума. Тако ће у фази пријаве координатор бити тај коме ће се слати пријаве за Еразмус+ стипендије.

**Каква је стипендија и шта је њоме обухваћено?**

Стипендија за заједничке докторске програме обухвата месечни износ од 1.400 евра, коју студент добија током трајања студија за покривање трошкова живота, накнаду за трошкове превоза и пресељења, плаћену школарину (износ школарине се директно уплаћује институцијама које учествују у извођењу студијског програма) и здравствено осигурање током студија.

**Шта подразумева двострука, а шта вишеструка или заједничка диплома која се стиче након оваквог програма?**

Двострука/вишеструка или заједничка диплома јесте диплома коју студент добија по завршетку студијског програма. Заједничку диплому издају најмање две високошколске установе на једном обрасцу.

Правила програма подразумевају да студент који је уписан на неки од заједничких студијских програма мора да студира на најмање две институције, што значи да ће по завршетку студија добити најмање двоструку диплому, а ако је студирао на више од две институције – вишеструку диплому.

Разлика између заједничке и двоструке/вишеструке дипломе је та што је заједничка диплома једна диплома, потписана од свих високошколских институција на којима је студент студирао у оквиру заједничког програма, а у случају двоструке/вишеструке дипломе, свака институција студенту издаје посебну диплому коју признају друге високошколске институције у конзорцијуму.

**Услови за пријаву**

За стипендију се могу пријавити држављани Републике Србије који у последњих пет година (рачунајући до дана пријављивања за стипендију) нису живели или боравили у некој од земаља Европске уније на школовању или пракси дуже од 12 месеци. Уз то, потребно је да је студент завршио или да завршава одговарајуће студије и да има остварених 300 ЕСПБ.

**Информисање и пријављивање у четири корака**

1. [**На списку од око 20 програма из различитих области пронађи оне које тебе занимају**](http://eacea.ec.europa.eu/erasmus_mundus/results_compendia/selected_projects_action_1_joint_doctorates_en.php)**.**Списак је доступан на [сајту Извршне агенције (ЕАЦЕА)](http://eacea.ec.europa.eu/erasmus_mundus/results_compendia/selected_projects_action_1_joint_doctorates_en.php). Дати су кратак опис сваког програма, подаци о контакт особи и сајт на коме је могуће пронаћи све информације о конкретном програму, начину конкурисања и роковима, као и остале битне информације.
2. **На сајту сваког појединачног програма провери све информације о програму, потребној документацији и условима за пријављивање.**
3. **Уколико имаш конкретних недоумица или твој случај донекле одступа од оног који је описан у конкурсу, слободно се имејлом обрати контакт особи са институције која је координатор.**Његове контакт податке можеш пронаћи у пдф документу са основним информацијама о програму на листи свих програма са сајта Извршне агенције или у делу са контакт информацијама на сајту самог програма.
4. **Пријави се онлајн, креирањем налога и достављањем тражене документације.**Документација се увек прилаже онлајн, с тим што је у одређеним случајевима неопходно доставити одређена документа поштом.

**Конкурсни рокови**

Сваки програм са листе заједничких докторских програма има сопствени рок за подношење документације и неопходно га је проверити на сајту самог програма. За већену појединачних програма рокови углавном почињу у септембру или октобру и завршавају се у децембру или јануару.

**Како се додељују стипендије?**

Одлуку о прихватању студената на неки од Еразмус Мундус заједничких докторских програма доноси конзорцијум програма. Коначну одлуку о расподели стипендија, на основу ранг листа, доноси Европска комисија. Постоји могућност да студент који се пријавио за заједнички докторски програм буде прихваћен на студијски програм, а да притом не добије и Е+ стипендију.

Сваки студент се може пријавити на највише три таква програма у једном конкурсном року, а ако буде прихваћен на више програма, мора се одлучити за један. Уколико неко од изабраних кандидата одустане, стипендија се додељује првом следећем најбоље рангираном кандидату са резервне листе.

**Важне напомене**

* Од студента се може тражити и објашњење докумената које прилаже – на пример, ако студент није студирао према болоњском систему, од њега се може тражити да приложи документ који показује колико ЕСПБ поена вреди његова диплома. Такав документ издаје факултет на којем је студент дипломирао.
* Мада не треба рачунати на ту могућност, координатори програма су у одређеном броју случајева вољни да дозволе накнадно достављање одређеног дела конкурсне документације. То се пре свега односи на диплому или уверење о завршеном претходном нивоу студија, као и на сертификате о знању језика на којем се настава изводи (најчешће енглески). Уколико студент у тренутку пријављивања не поседује сва потребна документа, треба да контактира са особом која је одговорна за административна питања на одређеном програму (*contact person*), да изложи своју ситуацију и пита да ли може и под којим условима накнадно да достави део тражене документације.

**Која су најчешће потребна документа?**

На сајту самог заједничког програма увек је назначен тачан списак потребне документације, а најчешће тражена документа су:

* радна биографија,
* мотивационо писмо,
* писма препоруке (назначен је тачан број),
* диплома (уверење) о дипломирању,
* транскрипт оцена,
* званични сертификат о познавању језика извођења наставе на програму (најчешће енглески, тражени ниво Б2-Ц1 и сертификати: IELTS, TOEFL, CAE, CPE),
* план истраживања.

**Еразмус+ пројекти у области образовања за које је потребно доказати додатну вредности учешћа институција из Србије**

У следеће три врсте пројеката институције из Србије могу да учествују као партнери, али само уз образложење на који начин њихово учешће посебно доприноси пројекту, тј. Како за пројекат представљају додатну вредност. Ако оцењивачи пројеката током селекције закључе да додатна вредност партнерских институција из Србије није у довољној мери објашњена, цела пројектна пријава неће бити финансирана.

* **Савези знања** су пројекти који подржавају сарадњу институција високог образовања и предузећа зарад подршке иновацијама, предузетништву, креативности, запошљивости и мултидисциплинарним студијама.
* **Савези секторских вештина** подржавају развој курсева и обука за стручно и професионално образовање, које образовне институције креирају у сарадњи са послодавцима, у складу са потребама тржишта рада.
* **Стратешка партнерства** се односе на сарадњу институција у области образовања у програмским земљама, с циљем сарадње, размене искустава и добрих пракси. Организације активне у области образовања, предузећа, државна тела и организације грађанског друштва могу да сарађују остваривањем стратешких партнерстава.

**Код пројеката стратешких партнерстава у којима учествују само школе из програмских земаља, није могуће учешће школа из партнерских земаља (међу којима је и Србија), чак ни уз доказану додатну вредност.**

**Средњеевропски програм универзитетскe разменe CEEPUS**

*CEEPUS (Central European Exchange Programme for University Studies)* је средњеевропски програм за размену студенатаи наставног особља чије је седиште у Бечу, Аустрија. *CEEPUS* омогућава размене у виду кредитне мобилности, истраживачких боравака, реализације предавачких активности, као итзв. летњих школа.

**Државе чланице**

Од оснивања програма 1994. године, у чланство *CEEPUS*-а ступила је већина земаља средње, источне и југоисточне Европе: Албанија, Аустрија, Босна и Херцеговина, Бугарска, Хрватска, Чешка, Мађарска, Македонија, Молдавија, Црна Гора, Пољска, Румунија, Србија, Словачка и Словенија. У претходних 20 година, кроз овај програм је орга- низовано преко 47 хиљада размена студената и наставног особља. Трећи циклус *CEEPUS* програма (*CEEPUS III*) отпочео је 1. маја 2011. године, а његово предвиђено трајање је седам година.

У оквиру *CEEPUS* програма основна мерна јединица јесте тзв. „стипендијски месец“. Свака *CEEPUS* држава, укључујући и Србију, обезбеђује стипендије за студенте и наставно особље из иностранства тј. „долазне“ стипендисте. У академској 2015/16. години Србија располаже са укупно 150 стипендијских месеци за долазне учеснике – првенствено за студенте и на- ставно особље који потичу с институција унутар мрежа, али се одређени број неискоришћених стипендијских месеци може доделити и стипендистима ван мрежа (*freemovers*), за које постоји посебна процедура пријаве.

**Укључивање институцијa у CEEPUS мреже – пријава нових мрежа**

Уколико високошколска институција жели да се укључи у неку од постојећих *CEEPUS* мрежа, потребно је ступити у контакт с координатором мреже и испитати такву могућност. У процесу пријаве потребно је поднети *Letter of Endorsement*, које потписује ректор или проректор и којим се потврђује да ће студенти из других установа у склопу одређене *CEEPUS* мреже бити изузети плаћања школарине, као и *Letter of Intent*, чиме се гарантује да ће се одлазним студентима у потпуности признати период студирања на другој образовној институцији у склопу *CEEPUS* мреже – овај документ треба да буде потписан од стране овлашћеног лица за међусобно признавање за сваки факултет у оквиру пријаве. Такође је неопходно доставити и информације о студијском програму на енглеском језику, који садржи информације о ЕСПБ бодовима. Потребно је обавити регистрацију на главној страници програма http://www.ceepus.info.

Професор/предавач који региструје своју јединицу пријављује улогу *Network* и испуњава потребне

податке. Пријаву затим одобрава Национална *CEEPUS* канце- ларија. Након тога координатор мреже може додати предложену јединицу у *CEEPUS* мрежу коју координира. За пријаву нове мреже у својству координатора мреже је потребно пратити исту процедуру, с тим да је претходно потребно пронаћи најмање две институције са сродним програмима које би учествовале као партнери у датој мрежи. Уколико институција жели да координише радом одређене мреже, препоручује се да има претходно искуство у учешћу у програму. Мреже које су активне у текућој академској години не морају да прилажу нова документа за учешће у наредној академској години, осим у случају укључивања нових партнера. С друге стране, мреже које се пријављују након једногодишњег или вишегодишњег периода неактивности морају да прате процедуру пријаве као и нове мреже у погледу достављања документације.

**Врсте мобилности и рокови за пријаву**

У програму *CEEPUS* све мобилности сврстане су у четири категорије, с обзиром на категоријустипендиста и сврху мобилности:

• **студент** – за студенте који су завршили најмање 2 семестра на матичној институцији. Стипендије се додељују за најмање три месеца.

• **краткорочна мобилност студената** (*short-term student)* - предвиђена за студенте који желе да спроведу истраживања за завршни рад/дисертацију. Минимално трајање ове врсте мобилности је један месец.

• **наставно особље** (*teacher*) – за ову врсту мобилности аплицира наставно особље у сврху одржавања наставе/менторског рада на установи-домаћину. У складу с Радним програмом *CEEPUS III*, услов за одобравање ове врсте мобилности је одржавање шест сати наставног/менторског рада на недељном нивоу. Минимално трајање ове врсте мобилности јесте пет дана, односно три дана у случају кратке групне мобилности.

• **краће екскурзије** (*short-term excursion*) - за учеснике кратке групне мобилности (попут летње школе). Наставно особље које учествује у летњој школи у функцији предавача увек се пријављује у оквиру категорије *teacher*.

Рок за пријаву за стипендије за зимски семестар је 15. јун, док је рок за пријаве за летњи семестар 31. октобар. Поред ова два рока, постоји и посебан рок за пријаву мобилности ван мрежа (*freemovers*) – 30. новембар. Сваку пријаву у оквиру мрежа прво номинује локални координатор на матичној институцији, након чега национална *CEEPUS* канцеларија врши формалну проверу пријаве и номинује је, тј. прослеђује је институцији домаћину. Након одобравања од стране локалног координатора на институцији домаћину, пријава долази у националну *CEEPUS* канцеларију државе домаћина, која након финалне провере пријаве и доступних квота стипендијских месеци за одређену мрежу врши коначну доделу стипендије и обавештава стипендисту о исходу.

**Списак често коришћених термина:**

**Applicant** – институција која конкурише за средства за пројекат; институција може конкурисати самостално или испред конзорцијума институција окупљеног око теме заједничког пројекта.

**Action** – врста, тип Еразмус + пројеката; нпр. стратешка партнерства у области образовања, обука и младих, савези сектор-ских вештина, заједнички мастер програми.

**Activity** – активност, група задатака која представља део пројекта; пројекат може имати различите врсте активности (мобилност, сарадња…). У Жан Моне делу програма активност је исто што и тип, врста пројекта.

**Beneficiary** – корисник средстава пројекта; у пројектима је то пре свега институција која потписује уговор за пројекат са Извршном агенцијом; корисницима средстава пројекта сматрају се и друге институције које се налазе у конзорцијуму пројекта.

**Blended-learning** – комбиновано учење, врста учења код које се комбинују методе традиционалног и учења подржаног информационо-комуникационим технологијама (кориштење техника учења на даљину, интернета…).

**Coordinator/ Coordinating institution** – координатор, институција која координира или води пројекат; институција или организација која конкурише за Еразмус+ пројекат у име и испред конзорцијума партнерских организација.

**Co-financing** – суфинансирање; средства која конзорцијум институција укључених у пројекат мора да обезбеди у траженом проценту као свој допринос укупној вредности пројекта.

**Consortium** – две или више институција/организација које заједнички спроводе активности пројекта. Конзорцијум може бити национални (укључује институције из једне земље) и међународни (институције из више земаља).

**Credit mobility** – кредитна мобилност; период времена који студент проведе на високошколској институцији у другој земљи зарад студирања или радне праксе који се вреднују кредитима (ЕСПБ). По истеку периода кредитне мобилности, студент се враћа да заврши студије на високошколску институцију на којој их је започео.

**Degree mobility** – мобилност зарад стицања дипломе; период студирања у иностранству који има за циљ стицање дипломе на некој од високошколских институција из иностранства.

**Double or multiple degree** – двоструки или вишеструки студијски програм; програм који се спроводи на две или више високошколских институција и по завршетку којег студенти примају одвојене, засебне дипломе са сваке од институција коју су похађали.

**International** – међународни/а; у контексту Еразмус+ програма, основи се на сваку врсту пројекта који укључује барем једну програмску и једну партнерску земљу.

**Joint programme** – заједнички студијски програм; програм који су заједнички направиле и спроводе га две или више високошколских инститиција. Заједнички програми могу се организовати на било ком нивоу студија (основне, мастер и докторске); могу бити национални (спроводе их универзитети из исте земље) и међународни (спроводе из универзитети из различитих земаља).

**Joint degree** - заједничка диплома; сертификат коју студент добија по успешном завршетку заједничког студијског про- грама. Заједничку диплому (један документ) потписују ректори свих високошколских институција које је студент похађао и које су званично признате у земљама у којима се те институције налазе.30

**Eligibility** – може се тумачити двојако 1. у смислу земаља и типова институција којима је *омогућено учешће* у појединим врстама Еразмус+ пројеката или 2. као *прихватљива врста*

*трошкова* који се могу покрити средствима Еразмус+ пројеката.

**Erasmus Charter for HE (ECHE)** – Еразмус повеља за високо образовање; документ на основу којег Европска комисија даје високошколским институцијама из програмских земаља право да конкуришу и учествују у пројектима сарадње Еразмус+ програма. Повеља садржи основне принципе којих се високошколска институција мора придржавати у организовању и спровођењу мобилности и сарадње уз поштовање високих стандарда квалитета; повеља такође садржи и предуслове са којима се институција сложила како би се обезбедио квалитет услуга, процедура и пружање поузданих информација.

**European Qualification Framework (EQF)** – заједнички европски оквир квалификација; референтни инструмент путем којег се могу упоредити различити образовни системи и њихови нивои. Служи да би повећао степен разумевања и упоредивости стечених квалификација као и преношења квалификација унутар Европе, промовисање мобилности зарад учења и рада; такође треба да подстакне и олакша целоживотно учење, како је наведено у Препорукама Европског парламента и Савета (2008/С 111/01).

**European Quality Assurance Reference Framework for Vocational**

**Education and Training (ECVET)** – референтни европски оквир обезбеђивања квалитета за стручно образовање и обуке; реферетни инструмент за доносиоце одлука у образовању који се заснива на циклусу квалитета састављеном од четири дела: постављање циљева и планирање, спровођење, оцењивање и корективне мере. Он поштује аутономију националних влада и представља добровољни систем који јавне власти и друга тела укључена у обезбеђивање квалитета користе.

**Europass** – портфолио који се састоји од пет различитих докумената унутар електронског фолдера који треба да садрже описе постигнућа целокупног учења једне особе, званичне квалификације, радно искуство, вештине и компетенције које се стичу током времена. Документи који чине *Europass* су: биографија у *Europass* формату, додатак дипломи, додатак сертификату, *Europass* пасош мобилности и познавања је- зика. *Europass* такође укључује и европски пасош вештина – електронски фолдер који помаже појединцу да изгради свој лични и модулиран преглед вештина и квалификација. Циљ *Europass* иницијативе јесте да се олакша мобилност и унапреди перспективе за проналажење посла и целоживотно учење у Европи.

**Grant** – бесповратна средства која Европске уније преко своје Извршне агенције за програме у области образовања, медија и културе или националних агенција за програм додељује конзорцијуму институција за спровођење пројекта према јасно дефинисаним циљевима и радном плану за спровођење пројекта.

**Learning agreement** – уговор о учењу; споразум који потписује високошколска институција која шаље (*sending organisation*), високошколска институција која прима студенте и особље високошколских институција (*receiving organisation*) у оквиру пројекта за мобилност , као и сам појединац који учествује у мобилности; уговором о учењу се дефинишу циљеви и план активности унутар периода мобилности у циљу обезбеђивања

њене релеватности и квалитета. Овај уговор такође може послужити као основа за признавање периода мобилности.

**Mandate** – мандат; документ који потписују координатор и сваки од партнера у Еразмус+ пројектима којим се потврђује право координатора да заступа партнере и потпише у њихово име и за њихов рачун уговор за пројекат са Извршном агенцијом за програме у области образовања, медија и културе.

**National agency** – национална агенција за Еразмус+ програм; националне агенције се налазе програмским земљама и за- дужене су за спровођење децентрализованих делова програма. Списак ових организација је доступан на веб сајту Еразмус+ програма. То су углавном државне агенције, невладине организације, фондације и понегде предузећа којима је поверена одговорност за децентрализовано управљање деловима

програма Еразмус+.

**National Erasmus+ оffice** – Еразмус+ канцеларија; канцеларија надлежна за спровођење програма у партнерским земљама програма.

**National priorities** – национални приоритети за пројекте; дефинише их министарство надлежно за образовање у сарадњи са Европском комисијом за поједине врсте пројеката; ако постоје дефинисани општи, национални или регионални приоритети за одређену врсту пројеката, пројектна пријава мора да се уклапа у барем један од њих да би могла бити разматрана у процесу селекције и да би добила финансирање.

**Open Method of Coordination (ОМС**) – отворени метод координације; облик и оквир сарадње међу владама земаља чланица Европске уније, путем којег се њихове националне политике усмеравају ка одређеним заједничким циљевима. У контексту Еразмус+ програма, ОМС се примењује на политике у области образовања, обука и младих.

**Project** – кохерентна група активности које су организоване на начин који омогућава остваривање постављених циљева и резултата.

**Programme country** – програмске земље за програм Еразмус+ тј. земље Европске уније, Исланд, Лихтенштајн, Норвешка, Турска и Македонија.

**Partner country** – партнерске земље за програм Еразмус+; пре свега земље региона који окружују Европску унију, али и за све друге земље света. Списак свих партнерских зе- маља и региона којима оне припадају налази се у водичу за конкурисање, на странама 24 и 25.

**Validation of non-formal and informal learning** – признавање претходног неформалног и информалног учења; поступак у којем овлашћено тело потврђује да је појединац стекао исходе учења који се мере у односу на релеватне стандарде; призна- вање се састоји од следећих фаза:

1. идентификовање (путем разговора) одређених искуста- ва појединца,

2. документовање, како би се искуство појединца учинило видљивим,

3. формална оцена тих искустава и

4. сертификовање резултата оцене који могу довести до дела или пуне квалификације.

**Virtual mobility** – виртуелна мобилност; период студирања/ усавршавања ван матичне високошколске институције на институцији која је у иностранству, али без физичког напу штања своје земље. Виртуелна мобилност подразумева групу активности које су подржане информационо-комуникационих технологија - онлајн приступ курсевима и електронско учење којим се подстиче међународна сарадња у контексту подучавања, обука и учења.

**Unit cost** – цена коштања по јединици трошка; процењена, просечна вредност за поједине дозвољене трошкова и буџетске линија унутар програма која представља основу за плани-

рање укупних трошкова пројекта.

**Young people** – млади; у контексту Еразмус+ програма то су особе које имају између 13 и 30 година.

**Youth activity** – активност младих; ваншколска активност (нпр. омладинска размена, волонтирање или обука младих) коју млада особа спроводи у групи или сама преко омладинских организација, а коју карактерише приступ неформалног

образовања.

**Youth worker** – професионалац или волонтер који је укључен у неформално учење и који подржава младе људе у њиховом друштвено-економском и професионалном развоју.

**КОНТАКТИ**

**Фондација Темпус – Еразмус+ канцеларија у Србији**

**Подршка спровођењу Еразмус+ програма Европске уније у Србији**

– Пројекти изградње капацитета у високом образовању

– Међународна кредитна мобилност

– Жан Моне

– Еразмус Мундус заједнички мастер програми

– Стратешка партнерства (ограничено учешће)

– Савези знања (ограничено учешће)

– Савези секторских вештина (ограничено учешће)

Еразмус + пројекти за област високог образовања:

neo\_serbia@erasmusplus.rs

информације за студенте: scholarships@tempus.ac.rs

све остале информације: office@tempus.ac.rs

www.erasmusplus.rs

Ресавска 29, I спрат, тел: 011/33 42 430, 011/33 42 432

**Отворена врата за студенте** y периоду

од 2. новембра 2015. до 12. фебруара 2016.:

– понедељак и среда од 14.30 до 16.30

– петак од 10.00 до 12.00

**Корисни линкови:**

Званични сајт Еразмус+ програма:

http://ec.europa.eu/programmes/erasmus-plus/index\_en.htm

Сајт Извршне агенције за програме у области образовања, медија

и културе: http://eacea.ec.europa.eu/index\_en.php

**Еразмус+ мреже за које је Фондација Темпус задужена:**

• Euroguidance – euroguidance@tempus.ac.rs, www.euroguidance.rs

• Eurydice – office@tempus.ac.rs

• eTwinning – etwinning@tempus.ac.rs

**База образовних могућности *Study in Serbia* који уређује Национални Euroguidance центар унутар**

**Фондације Темпус:** www.studyinserbia.rs

**Контакт за програм CEEPUS унутар Фондације Темпус**

www.ceepus.info, ceepus@tempus.ac.rs